পাকিস্তান আমলে অনৈসলামের যে স্রোত সীমান্ত দিয়ে চুইয়ে চুইয়ে প্রবেশ করতো এখন সে স্রোত ঢুকছে বাঁধভাঙ্গা জোয়ারের ন্যায়। দেশের সাংস্কৃতিক ও আদর্শিক সীমানা বিলুপ্ত করা হয়েছে ইচ্ছা করেই। এবং সেটি অভিন্ন কলকাতাকেন্দ্রীক বাঙালী সংস্কৃতির জোয়ারে ভাসার তাগিদে। দুর্বৃত্তিতে বার বার শিরোপা পাওয়ার মধ্য দিয়ে প্রমানিত হয়েছে, সাংস্কৃতিক প্লাবনের সে দুষিত পানি বাংলাদেশের মানুষের কি ভয়ানক ক্ষতিটাই না করেছে। পনেরো কোটি মানুষের একটি দেশকে বিনাশ করার জন্য এরপরও কি শত্রুপক্ষের কোন যুদ্ধের প্রয়োজন আছে? বাংলাদেশের সেকুলার বুদ্ধিজীবী, রাজনীতিবিদ এবং সামরিক ও বেসামরিক কর্মকর্তাদের এটিই হলো সবচেয়ে বড় অপরাধ। বাংলাদেশের জন্ম অবধি এসব সেকুলারগণই বাংলাদেশের শাসনকর্তা। তাদের কারণেই দুর্বৃত্তি বা দুর্নীতি এখন আর রোগ নয়,জাতীয় নীতিতে পরিণত হয়েছে। বুদ্ধিজীবীদের সাহিত্য, শিল্প, লিখনি ও বক্তৃতা হয়ে দাঁড়িয়েছে এসব দুর্বৃত্তদের পক্ষে সাফাই গাওয়ার হাতিয়ারে। ফলে বাংলার ইতিহাসে কুকর্মের সবচেয়ে কুৎসিত নায়কগণও সর্বকালের সর্বশ্রেষ্ঠ বাঙালী রূপে ঘোষিত হচ্ছে। বুদ্ধিবৃত্তিক দুর্বৃত্তির এর চেয়ে বড় নজির আর কি হতে পারে?